./data/phi0914/phi00121/phi0914.phi00121.perseus-lat1.xml
Titus Livius (Livy)
viginti quinqueremes cum mille armatis ad depopulandam oram Italiae a       Carthaginiensibus missae, novem Liparas, octo ad insulam Volcani tenuerunt, tres       in fretum avertit  aestus  ad eas conspectas Messana duodecim naves ab Hierone rege       Syracusanorum missae, qui tum forte Messanae erat consulem Romanum opperiens,       nullo repugnante captas naves Messanam in portum deduxerunt  cognitum ex captivis praeter viginti naves cuius ipsi classis essent       in Italiam missas quinque et triginta alias quinqueremes Siciliam petere ad       sollicitandos veteres socios; Lilybaei occupandi praecipuam curam esse; credere eadem tempestate       qua ipsi disiecti forent eam quoque classem ad Aegates insulas deiectam            haec , sicut audita erant, rex M  Aemilio praetori cuius Sicilia       provincia erat perscribit  monetque  Lilybaeum firmo teneret praesidio  extemplo et a praetore circa civitates  missi legati tribunique suos ad curam custodiae intendere, et  ante omnia  Lilybaeum teneri apparatu instructum  belli, edicto proposito ut socii navales decem dierum cocta cibaria ad       naves deferrent,  ut  ubi signum datum       esset ne quid  moram conscendendi       faceret, perque omnem oram qui ex speculis prospicerent adventantem hostium       classem missi  itaque , quamquam de industria morati cursum navium erant       Carthaginienses ut ante lucem accederent Lilybaeum, praesensum tamen est, quia       et luna pernox erat et sublatis armamentis veniebant;  extemplo datum signum  ex       speculis et in oppido ad arma conclamatum est et in naves conscensum; pars       militum in muris portarumque stationibus,  pars in navibus erant  et Carthaginienses, quia rem fore haudbaud cum imparatis cernebant, usque ad lucem portu se abstinuerunt demendis       armamentis eo tempore aptandaque ad pugnam classe absumpto  ubi inluxit, recepere classem in altum ut spatium pugnae esset       exitumque liberum e portu naves hostium haberent  nec Romani detrectavere pugnam et memoria circa ea ipsa loca gestarum       rerum freti et militum multitudine ac virtute  ubi in altum evecti sunt, Romanus conserere pugnam et ex propinquo       vires conferre velle;  contra eludere Poenus et       arte non vi rem gerere naviumque quam virorum  aut armorum malle       certamen facere  nam ut sociis  navalibus adfatimadfatiin instructam classes, ita inopem milite habebant; et sicubi consertaconcert navis esset, haudquaquam par numerus armatorum ex ea pugnabat            quod ubi animadversum est, et Romanis multitudomultitude sua auxit animum et paucitas illis minuit  extemplo septem naves Punicae circumventae; fugam ceterae ceperunt            mille et septingenti fuere in navibus captis milites nautaeque,       in his tres nobiles Carthaginiensium  Classis Romana incolumis, una tantum perforata navi sed ea quoque       ipsa reduce, in portum rediit  secundumhancbane pugnam, nondum gnaris eius qui Messanae erant, Ti  Sempronius consul       Messanam venit  eifretumfretun intranti rex Hiero classem ornatam        armatamque  obviam duxit       transgressusque ex regia in praetoriam navem, gratulatus sospitem cum exercitu       et navibus advenisse precatusque prosperum ac felicem in Siciliam transitum,            statum deinde insulae et Carthaginiensium       conata exposuit pollicitusque est, quo animo priore bello populum Romanum       iuvenis adiuvisset, eo senem adiuturum;        frumentum vestimentaque sese legionibus consulis sociisque navalibus gratis       praeliturum; grande periculum Lilybaeo maritimisque civitatibus esse, et       quibusdam volentibus novas res fore  ob haec consuli nihil cunctandum visum quin Lilybaeum        classe peteret  et rex regiaque classis una profecti  navigantes inde pugnatum ad Lilybaeum fusasque et captas hostium       naves accepere